CELEX: 62018CN0153
Language: el
Date: 2018-02-23 00:00:00
Title: Υπόθεση C-153/18 P: Αναίρεση που άσκησε στις 23 Φεβρουαρίου 2018 η Crédit mutuel Arkéa κατά της αποφάσεως που εξέδωσε το Γενικό Δικαστήριο (δεύτερο πενταμελές τμήμα) στις 13 Δεκεμβρίου 2017 στην υπόθεση T-52/16, Crédit mutuel Arkéa κατά Ευρωπαϊκής Κεντρικής Τράπεζας

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/42
            
         Αναίρεση που άσκησε στις 23 Φεβρουαρίου 2018 η Crédit mutuel Arkéa κατά της αποφάσεως που εξέδωσε το Γενικό Δικαστήριο (δεύτερο πενταμελές τμήμα) στις 13 Δεκεμβρίου 2017 στην υπόθεση T-52/16, Crédit mutuel Arkéa κατά Ευρωπαϊκής Κεντρικής Τράπεζας
   (Υπόθεση C-153/18 P)
   (2018/C 161/47)
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Crédit mutuel Arkéa (εκπρόσωπος: H. Savoie, avocat)
   
      Λοιποί διάδικοι στην αναιρετική διαδικασία: Ευρωπαϊκή Κεντρική Τράπεζα, Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση της 13ης Δεκεμβρίου 2017 (T-52/16) με την οποία το Γενικό Δικαστήριο απέρριψε το αίτημα της Crédit mutuel Arkéa για την ακύρωση της αποφάσεως της Ευρωπαϊκής Κεντρικής Τράπεζας της 4ης Δεκεμβρίου 2015 (ECB/SSM/2015 — 9695000CG7B84NLR5984/40) περί καθορισμού των εφαρμοστέων στον όμιλο Crédit Mutuel απαιτήσεων προληπτικής εποπτείας.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως, η αναιρεσείουσα προβάλλει δύο λόγους που αντλούνται από:
   
               —
            
            
               πλάνη περί το δίκαιο, καθότι το Γενικό Δικαστήριο έκρινε ότι το άρθρο 2, παράγραφος 21, στοιχείο γ', του κανονισμού για το πλαίσιο ΕΕΜ επιτρέπει στην ΕΚΤ να προβεί σε ενοποιημένη προληπτική εποπτεία ιδρυμάτων που συνδέονται με κεντρικό φορέα παρότι ο τελευταίος δεν συνιστά πιστωτικό ίδρυμα·
            
         
               —
            
            
               πλάνη κατά την αξιολόγηση των πραγματικών περιστατικών, καθότι το Γενικό Δικαστήριο έκρινε ότι η Crédit mutuel αποτελεί εποπτευόμενο όμιλο, στο μέτρο που πληροί τις προϋποθέσεις του άρθρου 10, παράγραφος 1, του κανονισμού 575/2013 (1).
            
         
      (1)  Κανονισμός (ΕΕ) 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (EE L 176, σ. 1).